open-index/open-wikipedia-markdown huggingface dataset:
ปลาเกล็ดถี่ (สกุล)

**ปลาเกล็ดถี่** หรือ **ปลานางเกล็ด** (*Thynnichthys*) เป็นสกุลของปลาน้ำจืดสกุลหนึ่งในวงศ์ปลาตะเพียน (Cyprinidae)

มีลักษณะสำคัญก็คือ มีส่วนหัวที่โตจนดูคล้ายปลาลิ่น (*Hypophthalmichthys molitrix*) ขนาดเล็ก ครีบหลังมีก้านครีบเดี่ยวที่ขอบเรียบ มีก้านครีบแขนง 8 ก้าน ไม่มีริมฝีปากบน ปากอยู่สุดปลายจะงอย ไม่มีหนวด และไม่มีซี่กรองเหงือก เกล็ดมีขนาดเล็กละเอียดมาก เป็นสีเงินแวววาวและหลุดร่วงง่าย

มักอาศัยอยู่รวมกันเป็นฝูง หากินแพลงก์ตอนหรือตะไคร่น้ำเป็นอาหาร โดยอาจปะปนอยู่กับปลาในวงศ์ปลาตะเพียนด้วยกันสกุลอื่น เช่น ปลาสร้อย เป็นต้น 

พบทั้งหมด 4 ชนิด ได้แก่

* *[[Thynnichthys polylepis]]* Bleeker, 1860
* *[[Thynnichthys sandkhol]]* (Sykes, 1839)
* *[[Thynnichthys thynnoides]]* (Bleeker, 1852)
* *[[Thynnichthys vaillanti]]* M. C. W. Weber & de Beaufort, 1916

โดยชนิดที่พบได้บ่อยและแพร่หลายที่สุด คือ ปลาเกล็ดถี่ (*T. thynnoides*) ที่พบได้ในทุกแหล่งน้ำของประเทศไทย (ยกเว้นแม่น้ำสาละวิน) และพบได้จนถึงแหลมมลายูและเกาะบอร์เนียว 

## ดูเพิ่ม
**[[Henicorhynchus]]*
**[[Cirrhinus]]*

## อ้างอิง

* 

หมวดหมู่:วงศ์ปลาตะเพียน
หมวดหมู่:สกุลปลาเกล็ดถี่
นิวไคลด์

**นิวไคลด์** (; มาจาก นิวเคลียส) คือกลุ่มลักษณะของอะตอมที่เกิดจากคุณลักษณะเฉพาะของนิวเคลียสของมัน เช่นการดูจากจำนวน *Z* ของโปรตอน (ประเภทจำนวนโปรตอนเท่ากัน), จำนวน *N* ของนิวตรอน (ประเภทจำนวนนิวตอนเท่ากัน) และระดับพลังงานของอะตอม(ประเภทพลังงานเท่ากัน)

คำว่า "นิวไคลด์" ถูกนำเสนอขึ้น โดยนาย Truman P. Kohman ในปี ค.ศ. 1947 แต่เดิม Kohman แนะนำว่านิวไคลด์หมายถึง "สายพันธ์ของนิวเคลียส" ทั้งหลายที่จะถูกกำหนดตามจำนวนที่แน่นอนของนิวตรอนและโปรตอน ดังนั้น คำนี้จึงมีความตั้งใจแต่แรกที่จะโฟกัสไปที่นิวเคลียส

## นิวไคลด์และไอโซโทป

## อ้างอิง

หมวดหมู่:ไอโซโทป
หมวดหมู่:ฟิสิกส์นิวเคลียร์
Skimmer System

*** ระบบสกิมเมอร์ (Skimmer System)***
เป็นระบบหมุนเวียนของสระน้ำ ซึ่งจะมีอยู่ 2 ระบบคือ *Skimmer System* กับ *Overflow System*

** ระบบสกิมเมอร์ (Skimmer System)หรือสระว่ายน้ำระบบดูด**

ส่วนใหญ่จะเป็นสระว่ายน้ำแบบสำเร็จรูป ลักษณะเด่นที่เห็นได้ชัดคือ ระดับของน้ำในสระจะไม่ถึงขอบสระ จะต่ำกว่าขอบสระประมาณ 10-20 ซม.มีช่องสกิมเมอร์ติดอยู่ขอบสระ เพื่อขจัดฝุ่นละอองที่ผิวน้ำ น้ำในสระจะดูดผ่านช่องสกิมเมอร์ เพื่อไปกรองในกระบวนการบำบัดน้ำ น้ำในสระจะหมุนเวียนผ่านเครื่องกรอง และส่งมาที่ตัวสระทางหัวพ่นน้ำที่ติดพ่นไว้ ช่องสกิมเมอร์ จะทำหน้าที่ดูดสิ่งสกปรกบนผิวน้ำ และเป็นที่ต่อสายดูด และแปรงดูด เพื่อทำความสะอาดใต้สระ มีข้อดีในการสร้างสระว่ายน้ำระบบนี้คือ **ราคาถูก**
เลขนิวตรอน

**เลขนิวตรอน** () ใช้สัญลักษณ์ **N** คือจำนวนของนิวตรอนที่อยู่ในนิวไคลด์หนึ่งๆ 

เลขอะตอม (หรือเลขโปรตอน) บวกกับเลขนิวตรอน แล้ว จะได้เท่ากับเลขมวล: **Z**+**N**=**A**

ปกติในการเขียนสัญลักษณ์นิวไคลด์จะไม่ค่อยเขียนเลขนิวตรอน เลขนิวตรอนมักจะปรากฏเป็นตัวห้อยอยู่ทางด้านขวาของสัญลักษณ์ธาตุเคมี ดูตัวอย่างในตาราง

นิวไคลด์ที่มีเลขนิวตรอนเลขเดียวกันแต่มีเลขโปรตอนต่างกัน จะเรียกว่า ไอโซโทน (isotone) ซึ่งมีที่มาจากการแทนที่ตัว **p** ในคำว่าไอโซโทป (isotope) ด้วย **n** ในความหมายแทนนิวตรอน

นิวไคลด์ที่มีเลขมวลเลขเดียวกัน เรียกว่า ไอโซบาร์

หมวดหมู่:ฟิสิกส์นิวเคลียร์
แบคทีเรียแกรมลบ

thumb|400px|right|โครงสร้างผนังเซลล์ของแบคทีเรียแกรมลบ[thumb|right|ภาพจากกล้องจุลทรรศน์ของแบคทีเรียแกรมลบ ''[Pseudomonas aeruginosa* (ท่อนสีชมพู-แดง)]]

*'แบคทีเรียแกรมลบ ''' () เป็นแบคทีเรียที่ไม่สามารถรักษาสีคริสตัลไวโอเลตในการย้อมสีแบบแกรมได้ ในการย้อมสีแบบแกรม สีตรงข้าม (ปกติคือ ซาฟรานิน) ซึ่งเดิมทีหลังคริสตัลไวโอเลต จะติดสีแบคทีเรียแกรมลบให้เป็นสีแดงหรือสีชมพู วิธีนี้เป็นประโยชน์ในการจำแนกแบคทีเรียขั้นต้น โดยใช้ความแตกต่างของผนังเซลล์ แบคทีเรียแกรมบวกจะยังคงรักษาสีม่วงของคริสตัลไวโอเลตได้แม้จะใช้สารชะสีออกแล้ว 

ความสามารถในการก่อโรคของแบคทีเรียแกรมลบเกี่ยวข้องกับองค์ประกอบในผนังเซลล์ของแบคทีเรียแกรมลบ ชั้นของลิโปโพลีแซคคาไรด์ (หรือ LPS หรือชั้นเอนโดทอกซิน) ในคน LPS จะกระตุ้นการทำงานของระบบภูมิคุ้มกันโดยการสร้างไซโตไคน์ การอักเสบเป็นผลที่เกิดขึ้นจากไซโตไคน์ และเกิดความเป็นพิษต่อเจ้าบ้านได้
750px|thumb|none|ลำดับการจำแนกสปีชีส์ในทางคลินิก

## อ้างอิง

## แหล่งข้อมูลอื่น
* 3D structures of proteins from inner membranes of Gram-negative bacteria
* Gram Staining Procedure and Images

หมวดหมู่:วิทยาแบคทีเรีย

หมวดหมู่:การย้อมสี
Buffered charcoal yeast extract agar

**Buffered charcoal yeast extract (BCYE)** เป็นอาหารเลี้ยงเชื้อที่ใช้เลี้ยงแบคทีเรียแกรมลบชนิด *[[Francisella tularensis]]*, *[[Legionella pneumophila]]* และ *[[Haemophilus influenzae]]* และเคยใช้ในการเลี้ยง *[[Acanthamoeba keratitis]]*

## อ้างอิง

หมวดหมู่:อาหารเลี้ยงเชื้อ
XLT agar

**XLT Agar** (Xylose Lysine Tergitol-4) เป็นอาหารเลี้ยงเชื้อสำหรับคัดแยก Salmonellaจากตัวอย่างอาหารและตัวอย่างที่เก็บจากสิ่งแวดล้อม คล้ายกับXLD agar แต่เพิ่มสารลดแรงตึงผิว Tergitol 4 ซึ่งจะยับยั้งการเจริญของ ''Proteus'' spp. และเชื้ออื่นๆที่ไม่ใช่ salmonella Salmonella จะขึ้นเป็นโคโลนีสีแดง ตรงกลางสี
XLT Agar ประกอบด้วย:

## แหล่งข้อมูลอื่น
* http://www.foodnavigator.com/news/ng.asp?id=63459-salmonella 

หมวดหมู่:อาหารเลี้ยงเชื้อ
New York State Identification and Intelligence System

รหัสสัทลักษณ์ของ **New York State Identification and Intelligence System** หรือเรียกย่อว่า **NYSIIS** เป็นขั้นตอนวิธีเชิงสัทลักษณ์คิดค้นขึ้นในปี ค.ศ. 1970 (ปัจจุบันระบบเป็นส่วนหนึ่งของ New York State Division of Criminal Justice Services) มีความแม่นยำมากกว่าขั้นตอนวิธีซาวเดกซ์แบบดั้งเดิมร้อยละ 2.7 เป็นการจับคู่หน่วยเสียง (phoneme) ที่คล้ายกันให้เข้ากับอักษรตัวเดียวกัน ให้ผลลัพธ์เป็นสายอักขระซึ่งสามารถอ่านได้โดยไม่ต้องถอดรหัส ขั้นตอนวิธีนี้อธิบายเทคนิคการค้นหาชื่อ มีอยู่ด้วยกัน 2 แบบ คือแบบดั้งเดิม และแบบดัดแปลง (แบบดัดแปลงไม่ใช่ของทางการ)

## ขั้นตอนวิธีแบบดั้งเดิม
ตามที่ระบุในหนังสือ *Name Search Techniques* มีวิธีการดังนี้ 

# เปลี่ยนตัวอักษรเริ่มแรกของชื่อโดยที่ MAC → MCC, KN → N, K → C, PH, PF → FF, SCH → SSS
# เปลี่ยนตัวอักษรหลังสุดของชื่อโดยที่ EE → Y, IE → Y, DT, RT, RD, NT, ND → D
# คำสำคัญตัวแรกก็คือตัวอักษรแรกของชื่อ
# เปลี่ยนตัวอักษรที่เหลือโดยทำตามกฎดังนี้ โดยนับตัวอักษรเพิ่มทีละตัว
## EV → AF นอกนั้น A, E, I, O, U → A
## Q → G, Z → S, M → N
## KN → N นอกนั้น K → C
## SCH → SSS, PH → FF
## H → ถ้าตัวก่อนหน้าหรือหลังจากตัวอักษรนี้ไม่ใช่สระ ก็ให้ใช้ตัวก่อนหน้านี้
## W → ถ้าตัวก่อนหน้านี้เป็นสระ ก็ให้ใช้ A
## เติมตัวอักษรปัจจุบันลงในคำสำคัญถ้าตัวอักษรปัจจุบันไม่เท่ากับ ตัวอักษรตัวสุดท้ายของคำสำคัญ
# ถ้าตัวอักษรตัวสุดท้ายเป็น S ให้ตัดทิ้ง
# ถ้าตัวอักษรตัวสุดท้ายเป็น AY ให้เปลี่ยนเป็น Y
# ถ้าตัวอักษรตัวสุดท้ายเป็น A ให้ตัดทิ้ง
# ยุบตัวอักษรทุกตัวของตัวอักษรที่ซ้ำกัน
# เติมตัวอักษรตัวแรกของชื่อ โดยใช้ตัวอักษรตัวแรกของคำสำคัญ

## ขั้นตอนวิธีแบบดัดแปลง
# ถ้าตัวอักษรตัวแรกของชื่อเป็นสระ จำสระนั้นไว้ก่อน
# เอาตัวอักษร S และ Z จากตัวสุดท้ายของชื่อออก
# เปลี่ยนตัวอักษรตัวแรกของชื่อดังนี้ MAC → MC, PF → F
# เปลี่ยนตัวอักษรที่เหลือในชื่อดังนี้ IX → IC, EX → EC, YE, EE, IE → Y, DT, RT, RD, NT, ND → D
# เปลี่ยน EV → EF ถ้าไม่ได้ขึ้นต้นของชื่อ
# คำสำคัญตัวแรกก็คือตัวอักษรแรกของชื่อ
# ตัด W ออกถ้า W ตามหลังสระ
# แทนสระทุกตัวด้วย A
# เปลี่ยน GHT → GT
# เปลี่ยน DG → G
# เปลี่ยน PH → F
# ถ้า H ไม่ใช่ตัวอักษรตัวแรก ให้ตัดออกหมด
# เปลี่ยน KN → N ถ้าไม่ใช่ก็ K → C
# ถ้า M ไม่ใช่ตัวอักษรตัวแรก ให้เปลี่ยนเป็น N
# ถ้า Q ไม่ใช่ตัวอักษรตัวแรก ให้เปลี่ยนเป็น G
# เปลี่ยน SH → S
# เปลี่ยน SCH → S
# เปลี่ยน YW → Y
# ถ้า Y ไม่ใช่ตัวอักษรตัวแรกหรือตัวสุดท้าย ให้เปลี่ยนเป็น A
# เปลี่ยน WR → R
# ถ้า Z ไม่ใช่ตัวอักษรตัวแรก ให้เปลี่ยนเป็น S
# เปลี่ยน AY → Y
# เอาสระที่ติดกันยาว ๆ ออก
# ยุบตัวอักษรทุกตัวของตัวอักษรที่ซ้ำกัน
# ถ้าตัวอักษรข้างหน้าเป็นสระ นำตัวอักษรที่จำไว้ใส่แทน

## อ้างอิง

### บรรณานุกรม

* 
* 

หมวดหมู่:การจับคู่แบบอย่าง
หมวดหมู่:ภาษาศาสตร์
หมวดหมู่:ขั้นตอนวิธีที่ใช้กับสายอักขระ
กองทัพกู้ชาติ (ลิเบีย)

**กองทัพกู้ชาติ** (; ) หรือเดิมเรียก **กองทัพปลดแอกลิเบีย** () เป็นองค์การทางทหารลิเบียซึ่งเข้าร่วมกับสภาถ่ายโอนอำนาจแห่งชาติ ที่สถาปนาขึ้นระหว่างสงครามกลางเมืองลิเบีย พ.ศ. 2554 โดยประกอบด้วยสมาชิกอาสาสมัครทหารและพลเรือนที่แปรพักตร์มารบต่อต้านกองทัพลิเบียและกองกำลังกึ่งทหารที่ยังภักดีต่อมูอัมมาร์ กัดดาฟี กองทัพกู้ชาติเตรียมพร้อมรบอยู่แล้ว โดยฝึกซ้อมกันในภาคส่วนลิเบียตะวันออก ภายใต้การควบคุมของกำลังต่อต้านกัดดาฟี เพื่อประจัญบานเต็มรูปแบบต่อฝ่ายนิยมกัดดาฟีในลิเบียตะวันตก กองทัพกู้ชาติได้หักเข้าเบงกาซี มิสราตา เบรกา อัจดาบิยาห์ อัลเซวียาห์ และราสลานุฟ ได้เป็นผลสำเร็จ เช่นเดียวกับอีกหลายเมืองในเทือกเขานาฟูซา จนสุดท้ายเริ่มต้นยุทธการทริโปลีในเดือนสิงหาคม พ.ศ. 2554 เช่นเดียวกับการปลุกระดมการก่อการกำเริบภายในประเทศเมื่อวันที่ 20 สิงหาคม

มีรายงานว่า ทหาร 8,000 คนในเบงกาซีติดอาวุธที่ยึดได้จากคลังสรรพาวุธที่กองทัพลิเบียละทิ้งไว้ รวมทั้งอาวุธ เอเค-47 และไรเฟิล FN FAL, อาร์พีจี (อาวุธ), เอสพีจี ปืนใหญ่ต่อสู้อากาศยาน และรถถังอีกหลายคัน

ชื่อ "กองทัพปลดแอกลิเบีย" นั้น เปลี่ยนมาเป็นชื่อปัจจุบันเมื่อปลายเดือนพฤษภาคม พ.ศ. 2554 เพื่อ "ช่วยนิยามความบากบั่นทำการรบอย่างมืออาชีพและเป็นระบบระเบียบ เพื่อจะเอาชัยเหนือระบอบกัดดาฟี" ตามแถลงการณ์ของสภาถ่ายโอนอำนาจแห่งชาติ กองทัพกู้ชาติใช้ธงสามสี ซึ่งเริ่มใช้ในลิเบียเมื่อ พ.ศ. 2494 และต่อมา กลายเป็นสัญลักษณ์ของสาธารณรัฐลิเบียและการกบฏต่อกัดดาฟี โดยถือว่า ธงดังกล่าวเป็นสัญลักษณ์เดียวกับเอกราชของลิเบียและเสรีภาพจากการยึดครองของอิตาลี

## กำลัง
ไม่มีประเมินตัวเลขกำลังทั้งหมดของกองทัพอันน่าเชื่อถือ ค่ายฝึกซึ่งถูกจัดตั้งขึ้นในเบงกาซีนั้น มี "ชายหลายพันคน" เข้าร่วมตามรายงานระหว่างวันที่ 3 ถึง 6 มีนาคม ช่วงที่ฝ่ายต่อต้านยึดมาร์ซาเบรกา และราสลานุฟระหว่างการรุกวันที่ 2-4 มีนาคม ประเมินว่าฝ่ายกบฏมีกำลังระหว่าง 500 ถึง 1,000 คน ในเทือกเขานาฟูซาเพียงแห่งเดียวมีนักสู้ฝ่ายกบฏมากถึง 2,000 คน

กองทัพกู้ชาติใช้เวลานับแต่ปลายเดือนมีนาคมผลักดันฝ่ายรัฐบาลจากเบงกาซีมาจนถึงกรุงทริโปลีในเดือนสิงหาคม ทหารแต่ละนายจะได้รับบัตรประจำตัวพร้อมรูปถ่าย ชื่อ ชื่อกองพัน และหมู่เลือด บัตรประจำตัวเหล่านี้อยู่ในรูปของกระดาษในซองพลาสติกหรือบัตรพลาสติก

## ผู้จัดหายุทโธปกรณ์
*  - สหรัฐอาหรับเอมิเรตส์มีรายงานว่าจัดหาไรเฟิลเบลเยียม FN-FAL ให้แก่ฝ่ายกบฏ
*  - อียิปต์มีรายงานว่า จัดหาอาวุธเบาส่วนใหญ่ อาทิ ปืนไรเฟิลจู่โจมและเครื่องกระสุนแก่ฝ่ายกบฏ
*  - ฝรั่งเศสได้ยอมรับว่าส่งอาวุธแก่ฝ่ายกบฏในเทือกเขานาฟูซา ซึ่งมีทั้งเครื่องยิงจรวด ขีปนาวุธต่อสู้รถถังมิลาน ตลอดจนปืนและเครื่องกระสุน
*  - กาตาร์มีรายงานว่าจัดหาอาวุธหลายชนิดให้แก่ฝ่ายกบฏ รวมทั้งระบบต่อสู้รถถังมิลาน และไรเฟิลเอ-เค 47 ซึ่งมีมากถึง 400 กระบอกตามการประเมินของฝ่ายกบฏ กาตาร์ยังได้ให้การสนับสนุนฝ่ายกบฏด้วยชุดเกราะและชุดอำพราง
*  - สหรัฐอเมริกากำลังเดินหน้าจัดหาอุปกรณ์การแพทย์ วิทยุและความช่วยเหลืออื่นมูลค่า 25 ล้านดอลอล่าร์สหรัฐ ซึ่งจะไม่รวมไปถึงอาวุธตามคำกล่าวของรัฐมนตรีกระทรวงการต่างประเทศ ฮิลลารี คลินตัน
*  - สหราชอาณาจักรสนับสนุนเครื่องมือสื่อสารและชุดเกราะให้แก่ฝ่ายกบฏ เพื่อให้กำลังมีระเบียบมากขึ้นและกำหนดโครงสร้างบัญชาการกลาง

อาวุธร้ายแรงส่วนใหญ่ของกองทัพกู้ชาติมาจากคลังสรรพาวุธของกองทัพที่ถูกทิ้ง ทหารลิเบียแปรพักตร์ กองทัพอียิปต์ ฝรั่งเศสและกาตาร์

## อ้างอิง

หมวดหมู่:สงครามกลางเมืองลิเบีย พ.ศ. 2554
หมวดหมู่:ขบวนการทางการเมืองในทวีปแอฟริกา
กลีบลำดวน

275px|thumbnail|กลีบลำดวน

**กลีบลำดวน** หรือ **ดอกลำดวน** เป็นขนมไทยชนิดหนึ่ง ทำจากแป้งสาลีนวดเคล้ากับน้ำตาลและน้ำมัน ปั้นเป็นดอก 3 กลีบ มีเกสรกลมตรงกลาง (อย่างดอกลำดวน) แล้วอบหรือผิง เป็นขนมมงคลที่ใช้ในงานแต่งงาน

## อ้างอิง

หมวดหมู่:ขนมไทย
สมปอง สอเหลบ

**สมปอง สอเหลบ**  เป็นนักฟุตบอลชาวไทย เขาได้รับการเปิดตัวครั้งแรกในฟุตบอลทีมชาติไทยในปี พ.ศ. 2553 และเล่นในโตโยต้า ลีกคัพ 2553 รอบชิงชนะเลิศ เขาได้ช่วยให้ทีมการท่าเรือไทย ชนะสโมสรฟุตบอลบุรีรัมย์ พีอีเอ 2 ประตูต่อ 1 

## ประวัติ
สมปอง สอเหลบ เกิดวันที่ 30 กรกฎาคม พ.ศ. 2529 ที่จังหวัดสตูล และเริ่มต้นในอาชีพนักกีฬาฟุตบอลอย่างจริงจังที่โรงเรียนสตูลวิทยา โรงเรียนกรุงเทพคริสเตียน และสตูล ยูไนเต็ด ตามลำดับ ต่อมา ใน พ.ศ. 2550 ได้ย้ายไปเล่นให้กับการท่าเรือไทย เอฟ.ซี. ต่อมา เขาได้รับเลือกเป็น 1 ใน 3 นักเตะไทยที่ได้รับเชิญไปฝึกกับทางสโมสรฟุตบอลเอฟเวอร์ตัน ร่วมกับรัตตพล ปิยะวุฒิสกุล และ ธีรเทพ วิโนทัย จากนั้น ช่วง พ.ศ. 2551–2552 ได้อยู่ร่วมกับทีมบีบีซียู ก่อนที่ทางการท่าเรือไทย เอฟ.ซี. จะซื้อตัวกลับมาร่วมกับทีมเดิม พ.ศ. 2554 เขาย้ายมาสังกัดสโมสรฟุตบอลจังหวัดบุรีรัมย์ ก่อนที่ล่าสุด ปี พ.ศ. 2555 สะสม พบประเสริฐ ได้ดึงเขามาร่วมงานที่แบงค็อก ยูไนเต็ด และเขาถูกวางให้เป็นกำลังหลักของทีมแบงค็อก ยูไนเต็ด

นอกจากนี้ เขายังเป็นหนึ่งในนักฟุตบอลคนสำคัญของทีมชาติไทย ที่สามารถทำประตูได้ในการแข่งขันกับทีมชาติโอมาน ในการแข่งขันฟุตบอลโลก 2014 รอบคัดเลือก โดยทีมชาติไทยเป็นฝ่ายชนะ 3 ประตูต่อ 0

## เครื่องราชอิสริยาภรณ์
* พ.ศ. 2552 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเบญจมดิเรกคุณาภรณ์ 

## อ้างอิง

## แหล่งข้อมูลอื่น
* 
* สมปอง สอเหลบ

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดสตูล
หมวดหมู่:มุสลิมชาวไทย
หมวดหมู่:บุคคลจากโรงเรียนสตูลวิทยา
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:นักฟุตบอลทีมชาติไทย
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลกรุงเทพคริสเตียนวิทยาลัย
หมวดหมู่:ผู้เล่นสโมสรฟุตบอลสตูล ยูไนเต็ด
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลบีบีซียู
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลจัมปาศรี ยูไนเต็ด
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
หมวดหมู่:ผู้เล่นสโมสรฟุตบอลจามจุรี ยูไนเต็ด
หมวดหมู่:ผู้เล่นสโมสรฟุตบอลคัสตอม ยูไนเต็ด
หมวดหมู่:ผู้เล่นสโมสรฟุตบอลสุโขทัย
เทศบาลตำบลเกาะเพชร

**เทศบาลตำบลเกาะเพชร** ตั้งอยู่ในอำเภอหัวไทร จังหวัดนครศรีธรรมราช ติด ถนน สาย รพช. หัวอ้ายเต่า – บ้านบางโหนด มีเนื้อที่ ประมาณ 16,698 ไร่หรือประมาณ 26.72 ตารางกิโลเมตร อยู่ทางทิศตะวันออกเฉียงใต้ของจังหวัดนครศรีธรรมราช ห่างจากจังหวัดนครศรีธรรมราช ประมาณ 66 กิโลเมตร ใช้เวลาในการเดินทางประมาณ 60 นาที ตั้งอยู่ห่างจากที่ว่าการอำเภอหัวไทรประมาณ 15 กิโลเมตร

## ประวัติ
ตำบลเกาะเพชร มีทั้งหมด 9 หมู่บ้าน เดิมเป็นส่วนหนึ่งของตำบลหน้าสตน ต่อมาเมื่อ ปี 2523 กระทรวงมหาดไทยได้แยกออกจากตำบลหน้าสตน โดยนำชื่อตำบลมาจากวัดเกาะเพชร เดิมชื่อ วัดเกาะแค็ด (สันนิษฐานว่า มาจาก “กอแค็ด” ซึ่งเป็นชื่อต้นไม้ชนิดหนึ่งที่ขึ้นอยู่มากในบริเวณนั้น ) ต่อมาแผลงเป็น เกาะเพชร เทศบาลตำบลเกาะเพชร ได้จัดตั้งองค์การบริหารเป็นเทศบาลตำบล เมื่อวันที่ 25กรกฎาคม 2551ตามความในมาตรา 42 แห่งพระราชบัญญัติสภาตำบลและองค์การบริหารส่วนตำบล พ.ศ. 2537และแก้ไขเพิ่มเติม (ฉบับที่ 5 ) พ.ศ. 2546และมาตรา 7 แห่งพระราชบัญญัติเทศบาล (ฉบับที่ 12) พ.ศ. 2546 ซึ่งมีการกำหนดให้มีการเลือกตั้งนายกเทศมนตรีและสมาชิกสภาเทศบาล ครั้งแรกเมื่อ วันที่ 19 ตุลาคม 2551 

## สภาพทั่วไป
ลักษณะภูมิประเทศโดยทั่วไปของตำบลเกาะเพชร เป็นที่ราบลุ่มมีน้ำท่วมขังในช่วงฤดูฝนและมีพื้นที่ติดต่อทะเลอ่าวไทย ดินมีความอุดมสมบูรณ์ปานกลาง คือ เป็นกลุ่มดินที่มีเนื้อดินเป็นดินเหนียว ดินบนมีสีดำ ส่วนดินล่างมีสีเทาหรือสีน้ำตาลอ่อน มีคลองหัวไทร – ปากพนังไหลผ่าน พื้นที่ตำบลเกาะเพชรอยู่ในเขตภูมิอากาศร้อนแบบมรสุม มี 2 ฤดู คือ ฤดูฝน ฤดูฝน เริ่มตั้งแต่เดือน พฤษภาคม จนถึงเดือน มกราคม โดยแบ่งออกเป็น 2 ช่วง คือ ช่วงแรก ระหว่างเดือน พฤษภาคม ถึง เดือน ตุลาคม เป็นช่วงที่ได้รับลมมรสุมตะวันตกเฉียงใต้ แต่มีปริมาณน้ำฝนไม่มากนัก ช่วงที่สอง จากเดือนพฤศจิกายน ถึง มกราคม ได้รับลมมรสุมตะวันเฉียงเหนือพัดมาจากอ่าวไทยมีความชื้นสูง รวมทั้งพายุดีเปรสชัน จึงมีปริมาณฝนสูงกว่าในช่วงแรก ฤดูร้อน เริ่มตั้งแต่เดือนกุมภาพันธ์ ถึงเมษายนเป็นช่วงที่ลมมรสุมตะวันออกเฉียงเหนืออ่อนกำลังประกอบกับมีกระแสลมพัดจากทางใต้ ทำให้อุณหภูมิสูงขึ้น และในระยะดังกล่าวจะร้อนมากที่สุดในรอบปี โดยในแต่ละปี อุณหภูมิเฉลี่ยสูงสุดประมาณ 370 เซลเซียส และต่ำสุด ประมาณ 180 เซลเซียส

## อาณาเขตติดต่อ
เทศบาลตำบลเกาะเพชร ตั้งอยู่ทางทิศใต้ขอตัวเมืองนครศรีธรรมราช
* **ทิศเหนือ** ติดต่อ ตำบลขนาบนาก อำเภอปากพนัง
* **ทิศใต้** ติดต่อ ตำบลหน้าสตน
* **ทิศตะวันออก** ติดต่อ ทะเลอ่าวไทย
* **ทิศตะวันตก** ติดต่อ ตำบลบางนบ , ตำบลท่าซอม

## ชุมชน
เทศบาลตำบลเกาะเพชรประกอบด้วยชุมชน 9 ชุมชน
*1.บ้านบางโหนด 
*2.บ้านไชยราม 
*3.บ้านบางดิ่ง 
*4.บ้านเนินหนองหงส์
*5.บ้านหัวหรง
*6.บ้านเกาะเพชร
*7.บ้านบางปราชญ์
*8.บ้านย่านยาว 
*9.บ้านต้นสน

## สาธารณสุข
* รพ.สต.เกาะเพชร 

## สถานศึกษา
* โรงเรียนบ้านบางโหนด
* โรงเรียนชุมชนวัดเกาะเพชร
* ศูนย์พัฒนาเด็กเล็กเทศบาลตำบลเกาะเพชร
* โรงเรียนบำรุงวิทยา

## วัด
จำนวนวัดในเทศบาลตำบลเกาะเพชร มีทั้งหมด 1 วัด คือ 
* วัดเกาะเพชร 

## มัสยิด
* มัสยิดหัวหรง 
* มัสยิดหนองหงส์ 
* มัสยิดหนองมนต์ 
* มัสยิดต้นสน 
* มัสยิดแสงสุริยา 

## สถานที่สำคัญ
* ชายหาด
* คลองหัวไทร - ปากพนัง

เกาะเพชร
เกาะเพชร
หมวดหมู่:อำเภอหัวไทร
ปลากะพงแดงหน้าตั้ง

**ปลากะพงแดงหน้าตั้ง** () เป็นปลาน้ำเค็มกระดูกแข็งชนิดหนึ่ง มีชื่อวิทยาศาสตร์ว่า *Lutjanus sebae* อยู่ในวงศ์ปลากะพงแดง (Lutjanidae) 

มีรูปร่างป้อมสั้น ด้านข้างแบน ส่วนของท่อนหางยาว หัวโต บริเวณหัวส่วนบนมีลักษณะลาดชัน นัยน์ตามีขนาดใหญ่ ปากกว้างมีฟันซี่เล็ก ๆ เรียงเป็นแผง ครีบหลังมีฐานยาว ปลายเรียวแหลม ครีบก้นอยู่ใกล้กับคอดหางและมีส่วนปลายแหลม ครีบหูและครีบท้องมีส่วนที่เป็นก้านครีบแข็งมีจำนวนใกล้เคียงกัน ครีบหางยาวและเว้าลึก สีจะเข้มหรือจางขึ้นอยู่กับขนาดและอายุของปลา ขณะที่เป็นปลาวัยอ่อนลำตัวจะมีสีชมพูและมีแถบสีดำเข้ม 3 แถบ พาดบริเวณส่วนหน้าผ่านนัยน์ตาไปจนบริเวณคาง ข้างลำตัวบริเวณครีบหู และข้างลำตัวโค้งจากบริเวณครีบหลังตอนที่ 2 ไปจรดท่อนหาง ดูแลสวยงามเห็นได้ชัดเจน เมื่อปลาโตขึ้น บริเวณส่วนหัวลาดชันขึ้น แถบดังกล่าวจะกลายเป็นสีแดงและเริ่มลดขนาดลง  และเมื่อเจริญเติบโตเต็มวัย  แถบสีดังกล่าวจะค่อย ๆ เลือนจางจนหายไปเมื่อปลาโตเต็มที่ เหลือแต่เพียงเป็นจุดสีแดงเรื่อ ๆ บนพื้นลำตัวสีขาวอมแดงเท่านั้น

มีความยาวประมาณ 30-60 เซนติเมตร พบใหญ่ที่สุดขนาด 1 เมตร น้ำหนักราว 20-30 กิโลกรัม

พบกระจายพันธุ์อยู่ในบริเวณแนวปะการังและชายฝั่งของอ่าวไทย และฝั่งทะเลอันดามัน  ในวัยเล็กมักอาศัยอยู่คู่กับเม่นทะเล โดยว่ายผ่านไปมาระหว่างขนของเม่นทะเล เพื่อป้องตัวกันจากนักล่า

เป็นปลาที่นิยมรับมาบริโภคโดยการปรุงสุดเช่นเดียวกับปลากะพงแดงชนิดอื่น ๆ รวมทั้งเลี้ยงเป็นปลาสวยงามด้วย ซึ่งพฤติกรรมในสถานที่เลี้ยงนั้น ปลากะพงแดงหน้าตั้งเป็นปลาที่เลี้ยงง่ายมาก ทรหดอดทน ทนทานต่อโรค และกินอาหารง่ายแบบตะกละไม่เลือกทั้งอาหารสดหรืออาหารเม็ด

## อ้างอิง

## แหล่งข้อมูลอื่น
* รูปและข้อมูลจาก Fishbase.org

หน้าตั้ง
หมวดหมู่:ปลาที่พบในประเทศไทย
หมวดหมู่:ปลาเศรษฐกิจ
หมวดหมู่:ปลาตู้
กุ้งนาง ปัทมสูต

**กุ้งนาง ปัทมสูต** (ชื่อเล่น:กุ้ง, กุ้งนาง) เป็นนักแสดง นักร้องชาวไทย

## ประวัติ
เกิดวันที่23 กันยายน พ.ศ. 2512 เป็นลูกสาวคนกลางของ สุประวัติ ปัทมสูต ศิลปินแห่งชาติ นักแสดงอาวุโส และผู้กำกับการแสดงชื่อดัง ซึ่งเกิดกับนางศรีสุดา สุกิจจวนิช

กุ้งนาง สำเร็จการศึกษาจากสถาบันนิวยอร์ก อินสทิทิวต์ ออฟ เทคโนโลยี สหรัฐอเมริกา เข้าวงการบันเทิงด้วยการเป็นนักร้องเจ้าของอัลบั้ม "คนมันแรง" ในสังกัดสกายแทร็คส์ เมื่อปี พ.ศ. 2536 และมีผลงานแสดงละครเรื่อง "ซุปเปอร์ปั๊ม" และ "รักประกาศิต"จากนั้นมีผลงานการแสดงประปราย กระทั่งได้ลงฝึกการทำงานเบื้องหลังเก็บเกี่ยวประสบการณ์จากคุณพ่อ โดยได้เป็นผู้ช่วยผู้กำกับการแสดงภาพยนตร์เรื่อง "ก่อนบ่ายเดอะมูฟวี่" ฉายในปี พ.ศ. 2550 แล้วเงียบหายจากวงการบันเทิง โดยภายหลังเป็นเจ้าของห้องเสื้อแบรนด์ ZARANYA ซึ่งชื่อแบรนด์มาจากชื่อจริงของกุ้งนาง

กุ้งนางเริ่มพบว่าป่วยเป็นโรคมะเร็งปากมดลูกในปี พ.ศ. 2551 ก็ได้รักษาตัวจนอาการดีขึ้น กระทั่งกลางปี พ.ศ. 2553 ได้พบว่าป่วยเป็นมะเร็งกระดูกเชิงกราน แต่อาการก็ไม่ดีขึ้น จนทรุดหนักและเสียชีวิตเมื่อช่วงเช้าวันที่ 5 กันยายน พ.ศ. 2554 ที่โรงพยาบาลกรุงเทพ ขณะมีอายุจะครบ 42 ปี

## ผลงาน
### ละครโทรทัศน์

### เพลง
* อัลบั้ม คนมันแรง ปี 2536
* อัลบั้ม ตัวอันตราย ปี 2537
* อัลบั้ม รวมญาติ (รวมศิลปิน) ปี 2539

## อ้างอิง

หมวดหมู่:บุคคลที่เสียชีวิตในปี พ.ศ. 2554
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:เสียชีวิตจากมะเร็งกระดูก
หมวดหมู่:ชาวไทยเชื้อสายโปรตุเกส
หมวดหมู่:ศิลปินสังกัดนิธิทัศน์ โปรโมชั่น
วัดถ้ำกลองเพล

**วัดถ้ำกลองเพล** เป็นวัดที่มีชื่อเสียงของจังหวัดหนองบัวลำภู ในบริเวณวัดมีบรรยากาศที่ร่มรื่นและเงียบสงบ มีถ้ำซึ่งมีกลองโบราณสองหน้า มีพระพุทธรูปปางลีลาจำหลักในก้อนหินวัดแห่งนี้เคยเป็นสถานที่วิปัสสนากรรมฐานของพระอาจารย์หลวงปู่ขาว อนาลโย พระวิปัสสนาสายพระอาจารย์หลวงปู่มั่น ภูริทัตโตซึ่งปัจจุบันได้สร้างพิพิธภัณฑ์รวบรวมเครื่องอัฐบริขาร และรูปปั่นหุ่นขี้ผึ้งของหลวงปู่ขาว อนาลโยไว้เป็นที่ระลึกและสักการบูชาของศาสนิกชนทั่วไป 

วัดถ้ำกลองเพลอยู่ในเขต อำเภอเมืองหนองบัวลำภูบนทางหลวงแผ่นดินหมายเลข 210 เส้นทาง อุดรธานี - หนองบัวลำภู ออกจากตัวเมืองไปทางอุดรธานี 13 กิโลเมตร เลี้ยวขวาเข้าไปอีก 2 กิโลเมตร สามารถเดินทางด้วยรถโดยสารประจำทางสาย อุดรธานี - เลย

## อ้างอิง

ถ้ำกลองเพล
ถ้ำกลองเพล
หมวดหมู่:สถานที่ท่องเที่ยวในจังหวัดหนองบัวลำภู
พีลิปโปสที่ 2 แห่งมาเกโดนีอา

[thumb|250px|[ประติมากรรมเศียรของพีลิปโปสที่ 2 แห่งมาเกโดนีอา]]
**พีลิปโปสที่ 2 แห่งมาเกโดนีอา** (กรีก: Φίλιππος Β' ὁ Μακεδών-มีความหมายว่า- φίλος (phílos) "เพื่อน" + ἵππος (híppos) "ม้า") กษัตริย์แห่งราชอาณาจักรมาเกโดนีอา เกิดเมื่อ 382 ปีก่อน ค.ศ. มีรัชสมัยอยู่ระหว่าง 359–336 ปีก่อนคริสต์ศักราช เป็นพระบิดาของอเล็กซานเดอร์ที่ 3 แห่งมาเกโดนีอา หรือที่รู้จักดีในนาม อเล็กซานเดอร์มหาราช

พีลิปโปสที่ 2 แห่งมาเกโดนีอา มีพระเนตรที่ใช้การได้เพียงข้างเดียว  เป็นกษัตริย์นักรบแห่งมาเกโดนีอา ที่ทำการรบเอาชนะนครรัฐต่าง ๆ ของกรีซโบราณได้หลายแห่ง ทั้ง ธีบส์, เอเธนส์ หรือสปาร์ตา  เมื่อพระองค์ทำการยึดครองนครรัฐเอเธนส์ซึ่งเสมือนเป็นศูนย์กลางของกรีซโบราณได้แล้ว ทำให้ชาวกรีกในนครรัฐต่าง ๆ ต้องเปลี่ยนมุมมองที่มีต่อชาวมาเกโดนีอาใหม่ จากที่เคยมองว่าเป็นเพียงชนเผ่าที่เหมือนเป็นเผ่าป่าเถื่อน ไร้อารยธรรมทางเหนือของอาณาจักรเท่านั้น เมื่อพระองค์ไม่ได้ทำลายสิ่งปลูกสร้างต่าง ๆ หรือทำลายอารยธรรมของชาวเอเธนส์ หากแต่พระองค์ได้พยายามเรียนรู้และผสมรวมกันกับอารยธรรมของมาเกโดนีอา และพระองค์ยังได้ส่งเสริมนักวิชาการ นักปราชญ์ชาวเอเธนส์ต่าง ๆ ด้วยว่าจ้างให้ไปเผยแพร่ความรู้ยังมาเกโดนีอา และเป็นอาจารย์สอนวิทยาการต่าง ๆ ให้แก่ชาวมาเกโดนีอา เช่น อริสโตเติล ซึ่งอเล็กซานเดอร์ เมื่อครั้งยังเยาว์วัย ก็เป็นลูกศิษย์ของอริสโตเติลด้วยเช่นกัน

ในการสงคราม พระองค์ได้ปรับปรุงยุทธวิธีการรบแบบใหม่ ทรงพัฒนากองทัพมาเกโดเนียโบราณขึ้นจนถึงจุดสมบูรณ์แบบ โดยใช้การผสมระหว่างกองทหารราบและกองทหารม้าเข้าไว้ด้วยกัน ใช้อาวุธแบบใหม่ คือ ทวนที่มีความยาวกว่า 5 เมตร โดยการใช้กองทหารตั้งแถวหน้ากระดานเดินบุกขึ้นหน้า และใช้ทวนยาวนี้พุ่งทะลุแทงข้าศึก ซึ่งรูปแบบการรบที่ใช้กันต่อมาอย่างยาวนานของกรีซโบราณ อีกทั้งยังประดิษฐ์หน้าไม้ที่มีอานุภาพยิงได้ระยะไกล และทะลวงเข้าถึงเกราะหรือโล่ของข้าศึกได้อีกด้วย

พีลิปโปสที่ 2 แห่งมาเกโดนีอา มีประสงค์ที่จะทำสงครามกับอาณาจักรเปอร์เซีย ที่เสมือนเป็นคู่สงครามกับชาวกรีกมาตลอด แต่ประสงค์ของพระองค์มิทันได้เริ่มขึ้น เมื่อพระองค์สิ้นพระชนม์ลงก่อนเมื่อเดือนตุลาคม 336 ปีก่อนคริสต์ศักราช ขณะที่มีพระชนมายุได้ 46 ปี จากการลอบสังหารด้วยมีดปักเข้าที่พระอุระของมือสังหารที่เดินตามหลังพระองค์ ขณะที่พระองค์อยู่ในงานเฉลิมฉลอง  ซึ่งไม่มีใครทราบถึงสาเหตุของการลอบสังหารครั้งนี้  เพราะมือสังหารได้ถูกสังหารโดยทหารองครักษ์ลงก่อนที่จะไต่สวนใด ๆ  ได้มีการสันนิษฐานต่าง ๆ เช่น อาจเป็นการว่าจ้างของกษัตริย์เปอร์เซียด้วยทองคำ เป็นต้น

## อ้างอิง

## แหล่งข้อมูลอื่น

* A family tree focusing on his ancestors
* A family tree focusing on his descendants 
* Plutarch: Life of Alexander
* Pothos.org, Death of Philip: Murder or Assassination?
* Philip II of Macedon entry in historical source book by Mahlon H. Smith
* Facial reconstruction expert revealed how technique brings past to life , press release of the University of Leicester, with a portrait of Philip based on a reconstruction of his face.
* Twilight of the Polis and the rise of Macedon (*Philip, Demosthenes and the Fall of the Polis*).  Yale University courses, Lecture 24. (''Introduction to Ancient Greek History'')
* The Burial of the Dead (at Vergina) or The Unending Controversy on the Identity of the Occupants of Tomb II

## ดูเพิ่ม
* กองทัพมาเกโดเนียโบราณ

หมวดหมู่:พระมหากษัตริย์มาเกโดนีอา
หมวดหมู่:บุคคลที่เสียชีวิต 336 ปีก่อนคริสตกาล
หมวดหมู่:บุคคลที่เกิด 382 ปีก่อนคริสตกาล
หมวดหมู่:พระมหากษัตริย์ที่ถูกปลงพระชนม์
จิ้งเหลนจระเข้

**จิ้งเหลนจระเข้** () สัตว์เลื้อยคลานสกุลหนึ่ง จำพวกจิ้งเหลน (Scincidae) ใช้ชื่อสกุลว่า *Tribolonotus*

เป็นสัตว์เลื้อยคลานขนาดเล็ก มีลักษณะเด่นคือ ลำตัวมีผิวเรียบลื่นเหมือนจิ้งเหลนทั่วไป แต่ว่ามีเกล็ดแข็งที่เป็นหนามแหลมลักษณะคล้ายกับเกล็ดของจระเข้ อันเป็นที่มาของชื่อสามัญ

## การจำแนก
แบ่งออกได้เป็นทั้งหมด 8 ชนิด: 
* *[[Tribolonotus annectens]]* Zweifel, 1966
* *[[Tribolonotus blanchardi]]* Burt, 1930
* *[[Tribolonotus brongersmai]]* Cogger, 1973
* *[[Tribolonotus gracilis]]* de Rooij, 1909 &ndash; จิ้งเหลนจระเข้ตาแดง
* *[[Tribolonotus novaeguineae]]* (Schlegel, 1834)
* *[[Tribolonotus ponceleti]]* Kinghorn, 1937
* *[[Tribolonotus pseudoponceleti]]* Greer & Parker, 1968
* *[[Tribolonotus schmidti]]* Burt, 1930

## อ้างอิง

## หนังสืออ่านเพิ่มเติม
* Boulenger GA. 1887. *Catalogue of the Lizards in the British Museum (Natural History). Second Edition. Volume III. ... ,Scincidæ, ...* London: Trustees of the British Museum (Natural History). (Taylor and Francis, printers). xii + 575 pp. + Plates I-XL. (Genus *Tribolonotus*, p. 364).

* Duméril AMC, Bibron G. 1839. *Erpétologie générale ou Histoire naturelle complète des Reptiles, Tome cinquième.* Paris: Roret. viii + 854 pp. (*Tribolonotus*, new genus, pp. 364-366).

## แหล่งข้อมูลอื่น
ฮิรากาวะ

**ฮิรากาวะ** () เป็นนครทางตอนใต้ของจังหวัดอาโอโมริ ประเทศญี่ปุ่น มีขนาดพื้นที่ทั้งสิ้น 346.01 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 29,688 คน

## ภูมิศาสตร์
ฮิรากาวะตั้งอยู่ในบริเวณภูเขาสูงทางตะวันออกเฉียงเหนือของทะเลสาบโทวาดะ มีสภาพภูมิอากาศหนาวเย็นตลอดปี ในฤดูหนาวมีหิมะตกรุนแรง

### เทศบาลข้างเคียง
* จังหวัดอาโอโมริ
** นครอาโอโมริ
** นครฮิโรซากิ
** นครคูโรอิชิ
** นครโทวาดะ
** หมู่บ้านอินากาดาเตะ  
** เมืองโอวานิ

* จังหวัดอากิตะ
** นครโอดาเตะ
** เมืองโคซากะ

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดอาโอโมริ
กูมานา

**กูมานา** () คือเมืองหลวงของรัฐซูเกรของประเทศเวเนซุเอลา ตั้งอยู่ห่างจากกรุงการากัสไปทางตะวันออก 402 กิโลเมตร ก่อตั้งโดยชาวยุโรปที่อยู่ในแผ่นดินใหญ่ของทวีปอเมริกา อย่างไรก็ดีเมืองมีการก่อตั้งใหม่หลายครั้ง ทั้งจากการโจมตีแย่งชิงดินแดนและจากเหตุแผ่นดินไหว ส่วนที่เก่าแก่ที่สุดของเมืองมีอายุในช่วงปลายคริสต์ศศวรรษที่ 17 ถึง 18 และแทบไม่มีสถาปัตยกรรมในยุคคริสต์ศตวรรษที่ 16 หลงเหลืออยู่เลย

กูนามาตั้งอยู่ที่ปากแม่น้ำมันซานาเรส (Manzanares) บนชายฝั่งทะเลแคริบเบียน ทางตะวันออกเฉียงเหนือของเวเนซุเอลา มีประชากรประมาณ 267,672 คนในปี 2005 เป็นที่ตั้งของกองเรือจับทูนาขนาดใหญ่ที่สุดของเวเนซุเอลา เมืองนี้ตั้งอยู่ใกล้กับอุทยานแห่งชาติโมชิมา (Mochima National Park) ซึ่งกล่าวอ้างว่าเป็นชายหาดที่สวยที่สุดของเวเนซุเอลา

## อ้างอิง

หมวดหมู่:เมืองในประเทศเวเนซุเอลา
หมวดหมู่:รัฐซูเกร
ฮิโรซากิ

**ฮิโรซากิ** () เป็นนครในจังหวัดอาโอโมริ ประเทศญี่ปุ่น  นครนี้มีประชากรประมาณ 163,639 คนใน 71,044 ครัวเรือน และมีความหนาแน่นประชากรที่  นครนี้มีพื้นที่ทั้งหมด 

ฮิโรซากิมีลักษณะเป็นเมืองป้อมปราการโดยมีปราสาทฮิโรซากิเป็นศูนย์กลางการปกครองของซามูไรตระกูลสึงารุ และแคว้นฮิโรซากิจนถึงสมัยเอโดะ

ปัจจุบันฮิโรซากิเป็นเมืองที่มีผลผลิตแอปเปิลมากที่สุดในญี่ปุ่น โดยมีสัดส่วนถึง 20 เปอร์เซ็นต์ ของผลผลิตแอปเปิลทั้งหมดภายในประเทศ

## ภูมิศาสตร์

ฮิโรซากิตั้งอยู่ทางทิศตะวันตกเฉียงใต้ของจังหวัดอาโอโมริ ในบริเวณที่ราบสึงารุทางตอนใต้ของคาบสมุทรสึงารุ ทางตะวันออกเฉียงใต้ของภูเขาอิวากิ มีแม่น้ำอิวากิไหลจากทางตะวันตกไปทางตะวันออกเฉียงเหนือของนคร

### ชุมชนใกล้เคียง
จังหวัดอาโอโมริ
*อาจิงาซาวะ
*ฟูจิซากิ
*ฮิรากาวะ
*อินากาดาเตะ
*อิตายานางิ
*นิชิเมยะ
*โอวานิ
*สึงารุ
*สึรูตะ
จังหวัดอากิตะ
*โอดาเตะ

### ภูมิอากาศ

## ประชากร
จากข้อมูลสำมะโนญี่ปุ่น ประชากรในนครฮิโรซากิเพิ่มขึ้นสูงสุดประมาณ ค.ศ. 2000 และลดลงนับตั้งแต่นั้นมา

## อ้างอิง

## แหล่งข้อมูลอื่น

*  

หมวดหมู่:นครในจังหวัดอาโอโมริ
วันการรู้หนังสือสากล

องค์การยูเนสโกประกาศเมื่อวันที่ 17 พฤษภาคม พ.ศ. 2509 ให้วันที่ 8 กันยายนของทุกปีเป็น**วันการรู้หนังสือสากล** วันดังกล่าวจัดขึ้นครั้งแรกใน พ.ศ. 2510 โดยมีเป้าหมายเพื่อเน้นความสำคัญของการรู้หนังสือแก่ปัจเจกชน ชุมชนและสังคม ในวันการรู้หนังสือสากลทุกปี ยูเนสโกย้ำเตือนประชาคมนานาชาติถึงสถานะการรู้หนังสือและการเรียนรู้ผู้ใหญ่ทั่วโลก การจัดวันดังกล่าวมีขึ้นทั่วโลก

ผู้ใหญ่ราว 776 ล้านคนทั่วโลกขาดทักษะการรู้หนังสือขั้นต่ำ และผู้ใหญ่หนึ่งในห้ายังอ่านไม่ออกเขียนไม่ได้ และสองในสามในจำนวนนี้เป็นหญิง เด็ก 75 ล้านคนต้องออกจากโรงเรียนและอีกมากกว่านั้นเข้าร่วมการศึกษานอกระบบหรือออกโรงเรียนก่อนวัย (drop out) 60.7 million children are out-of-school and many more attend irregularly or drop out.

ตาม "รายงานการเฝ้าดูทั่วโลกว่าด้วยการศึกษาสำหรับทุกคน (2551)" เอเชียใต้และเอเชียตะวันตกมีอัตราการรู้หนังสือของผู้ใหญ่ในภูมิภาคต่ำที่สุด (58.6%) ประเทศที่มีอัตราการรู้หนังสือต่ำที่สุดในโลกคือ ประเทศบูร์กินาฟาโซ (12.8%) รายงานดังกล่าวแสดงความเชื่อมโยงอันชัดเจนระหว่างอัตราการไม่รู้หนังสือกับประเทศที่ตกอยู่ในภาวะยากจนรุนแรง และระหว่างอัตราการไม่รู้หนังสือกับอคติต่อสตรี

## อ้างอิง

หมวดหมู่:วันสหประชาชาติ
หมวดหมู่:ยูเนสโก
หมวดหมู่:การรู้หนังสือ
หมวดหมู่:วันสำคัญในเดือนกันยายน
เทศบาลเมืองวังสะพุง

**เทศบาลเมืองวังสะพุง** เป็นเทศบาลเมืองแห่งที่2 ของจังหวัดเลย ตั้งอยู่ในเขตอำเภอวังสะพุง จังหวัดเลย ได้รับการยกฐานะเป็นเทศบาลเมืองเมื่อวันที่ 20 มิถุนายน พ.ศ. 2554 ครอบคลุมพื้นที่บางส่วนของตำบลวังสะพุงและตำบลศรีสงคราม 

## ประวัติ
เทศบาลตำบลวังสะพุง จัดตั้งขึ้นตาม พ.ร.บ. เปลี่ยนแปลงฐานะจากสุขาภิบาลเป็นเทศบาล พ.ศ. 2542 โดยยกฐานะจากสุขาภิบาลวังสะพุง เป็นเทศบาลตำบลวังสะพุง เมื่อวันที่ 25 พฤษภาคม พ.ศ. 2542 สำนักงานตั้งอยู่เลขที่ 303 ถนนประชาเสรี หมู่ 5 ตำบลวังสะพุง อำเภอวังสะพุง อยู่ทางทิศใต้ของจังหวัดเลย ระยะทาง 20 กิโลเมตร ต่อมา กระทรวงมหาดไทย ได้ประกาศ ณ วันที่ 20 มิถุนายน พ.ศ. 2554 ให้มีการเปลี่ยนแปลงเทศบาลตำบลวังสะพุงเป็น เทศบาลเมืองวังสะพุง

## ชื่อเมือง
สะพุง หรือ สมพง คือ ชื่อไม้ต้นขนาดใหญ่ชนิด Tetrameles nudiflora R.Br. ในวงศ์ Datiscaceae ชอบขึ้นริมน้ำ โคนต้นเป็นพอนแผ่กว้าง เปลือกสีเทาหรือเทาแกมน้ำตาลเลื่อมเป็นมัน ใบมน ทิ้งใบหมดต้นในฤดูร้อน เนื้อไม้อ่อนเบา ใช้ทำก้านไม้ขีดไฟ เรือขุด และฝ้าเพดานได้ หรือเรียก สมพุง กะปุง กะพง งุ้น (อิสานเรียกว่าต้นสะพุง)

## ภูมิศาสตร์
เทศบาลเมืองวังสะพุง ตั้งอยู่ในพื้นที่ราบลุ่ม ล้อมรอบด้วยภูเขา มีแม่น้ำที่สำคัญไหลผ่าน คือ แม่น้ำเลย ซึ่งมีต้นกำเนิดจากภูหลวง ด้านอำเภอหล่มสัก จังหวัดเพชรบูรณ์ ไหลผ่านอำเภอภูหลวง อำเภอวังสะพุง อำเภอเมือง และไหลลงสู่แม่น้ำโขงที่อำเภอเชียงคาน

เทศบาลเมืองวังสะพุง มีอาณาเขตติดต่อดังนี้
* **ทิศเหนือ** ติดต่อกับ ตำบลปากปวน เริ่มจากหลักเขตที่ 1 ตั้งอยู่ที่บริเวณสามแยกทางออกไปจังหวัดเลย ตามหลักกิโลเมตรที่ 331450 ตัดผ่านถนนสาย เลย - ขอนแก่น ที่หลักเขตที่ 2 ตัดเชื่อมถนนด้านนอกทางทิศตะวันตก ห่างจากถนน 100 เมตร ตรงไปจรดหลักเขตที่ 3 ระยะทาง 4,500 เมตร
* **ทิศใต้** ติดต่อกับ ตำบลทรายขาว เริ่มจากหลักเขตที่ 1 ไปทางทิศตะวันตกเฉียงใต้ ผ่านทางหลวงจังหวัด หมายเลข 21400101 ไปจดถนนศาลเจ้าไปยังหลักเขตที่ 7 ระยะทาง 600 เมตร
* **ทิศตะวันออก** ติดต่อกับ ตำบลศรีสงคราม เริ่มจากหลักเขตที่ 3 วกข้ามสะพาน ลำน้ำเลย ทางทิศเหนือบ้านบุ่งไสล่ ไปยังหลักเขตที่ 4 ระยะทาง 300 เมตร และเลียบริมฝั่งลำน้ำเลยด้านในไปยังหลักเขต ที่ 5 ระยะทาง 1,800 เมตร
* **ทิศตะวันตก** ติดต่อกับ ตำบลวังสะพุง เริ่มจากหลักเขตที่ 5 ไปทางทิศตะวันตกของบ้าน บุ่งผักก้าม เลียบฝั่งลำน้ำเลยครอบคลุมพื้นที่หนองบุ่งผักก้ามทั้งหมดไปจนถึงหลักเขตที่ 6 อ้อมไปจดหลักเขตที่ 7 ระยะทาง 1,300 เมตร

## ประชากรและเขตการปกครอง
เทศบาลเมืองวังสะพุงมีพื้นที่ 6.07 ตารางกิโลเมตร จำนวนประชากรในเขตเทศบาลเมืองวังสะพุงปี พ.ศ. 2560 ประกอบด้วยชาย 5,695 คน เป็นหญิง 6,042 คน รวมทั้งสิ้น 11,737 คน ได้แบ่งเขตการปกครองออกเป็น 2 ตำบล 9 หมู่บ้าน ดังนี้
* **ตำบลวังสะพุง** จำนวน 7 หมู่บ้าน คือ
** บ้านบุ่งผักก้าม หมู่ที่ 3
** บ้านปากเป่ง หมู่ที่ 4
** บ้านบุ่งคล้า หมู่ที่ 5
** บ้านนาหลัก หมู่ที่ 6
** นาอีเลิศ	 หมู่ที่ 7
** บ้านเลิง หมู่ที่ 8
** บ้านวังสะพุง หมู่ที่ 9
** บ้านศรีบุญเรือง หมู่ที่ 10
* **ตำบลศรีสงคราม** จำนวน 2 หมู่บ้าน คือ
** บ้านน้อยนา หมู่ที่ 1
** บ้านบุ่งไสล่ หมู่ที่ 2

## อ้างอิง

หมวดหมู่:เทศบาลเมือง
หมวดหมู่:เทศบาลในจังหวัดเลย
หมวดหมู่:อำเภอวังสะพุง
คันหู

**คันหู** เป็นเพลงลูกทุ่ง ขับร้องโดยหลิว วริสสรา เมื่อครั้งที่ยังสังกัดค่ายโฟร์เอสอยู่ ประพันธ์โดยราตรี อิ่มสำราญ เพลงนี้รวมอยู่ในอัลบั้ม *[[กล้า ๆ กลัว ๆ]]* ที่วางจำหน่ายในปี พ.ศ. 2542

เพลงนี้มีชื่อเสียงขึ้นมาเนื่องจากไผ่ เทอร์โบ หัวหน้าวงเทอร์โบ ได้นำคลิปวิดีโอการแสดงเพลงดังกล่าวขึ้นไปในเว็บไซต์ยูทูบ โดยในคลิปวิดีโอดังกล่าว นงผณี มหาดไทย (หรือเป็นที่รู้จักในนาม "จ๊ะ คันหู") ได้ออกมาร้องเพลงในเครื่องแต่งกายน้อยชิ้น และเกาที่หัวหน่าวไปด้วยและขณะร้องเพลง คลิปวิดีโอดังกล่าวมียอดผู้เข้าชมสูงกว่าสิบเจ็ดล้านครั้ง ทำให้เกิดกระแสวิพากษ์วิจารณ์ในอินเทอร์เน็ตเป็นอย่างมาก จนสื่อมวลชนได้ติดตามสัมภาษณ์หัวหน้าวงและนักร้องหลายต่อหลายครั้ง เช่น รายการเช้าข่าวข้น รายการวู้ดดี้ เกิดมาคุย รายการสุขขาอยู่หน...ได๋ ฯลฯ

หลังจากเพลงนี้เป็นที่รู้จักมากขึ้น ค่ายท็อปไลน์ ไดมอนด์ได้นำเพลงดังกล่าวมาทำใหม่ โดยให้วงคัตตอนบัดส์เป็นผู้ขับร้อง

## อ้างอิง

หมวดหมู่:เพลงลูกทุ่ง
หมวดหมู่:ผลงานที่ขับร้องโดยจ๊ะ อาร์สยาม
หมวดหมู่:ซิงเกิลในปี พ.ศ. 2542
หมวดหมู่:เพลงในปี พ.ศ. 2542
หมวดหมู่:ไวรอลวิดีโอ
ตราแผ่นดินของแทนซาเนีย

**[[ตราแผ่นดิน]]ของ[[แทนซาเนีย]]** ประกาศใช้อย่างเป็นทางการเมื่อวันที่ 6 ธันวาคม, พ.ศ. 2504 ประกอบด้วยโล่ของนักรบพื้นเมือง ภายในโล่แบ่งเป็น4ช่อง ช่องที่1 ช่องบนสุด เป็นรูปคบเพลิงในช่องสีเหลือง (สีทอง) ช่องที่2 เป็นธงชาติแทนซาเนีย ช่องที่3 เป็นสีแดง และ ช่องที่4 ช่องล่างสุด เป็นเกลียวคลื่นทะเล ภายในโล่มีอาวุธทั้งสามคือ หอกวางซ้อนบนขวานและจอบไขว้ มีชายหญิงถืองาช้างประคองโล่ โดยรูปที่กล่าวมาทั้งหมดอยู่เหนือภูเขาคีรีมันจาโร คำขวัญประจำดวงตราปรากฏอยู่ในตำแหน่งล่างสุดของโล่ ประกอบด้วยแพรแถบและข้อความ "Uhuru na Umoja" อันมีความหมายว่า "อิสรภาพและเอกภาพ"

## ความหมาย
* สีเหลือง (สีทอง) หมายถึง ความอุดมสมบูรณ์ของแร่ธาตุ
* สีเขียว หมายถึง แผ่นดิน
* สีดำ หมายถึง ประชาชน
* สีน้ำเงิน หมายถึง ท้องทะเล 
* สีแดง หมายถึง ความมั่งคั่งอุดมสมบูรณ์ของดินของแอฟริกา 
* คบเพลิง หมายถึง แสงสว่างแห่งเสรีภาพ
* เกลียวคลื่น หมายถึง มหาสมุทรอินเดีย และ ทะเลสาบในแทนซาเนีย
* หอกวางซ้อนบนขวาน และ จอบไขว้ หมายถึง เครื่องมือหาเลี้ยงชีพของชาวแทนซาเนีย

## ตราแผ่นดินในอดีต

ไฟล์:Coat of arms of Tanganyika (1961–1964).svg|ตราแผ่นดินของแทนกันยีกา (ก่อน พ.ศ. 2504 – พ.ศ. 2507) 


## อ้างอิง

## แหล่งข้อมูลอื่น

*Tanzanian National Website 
*Statehouse Website 

ทแทนซาเนีย
หมวดหมู่:สัญลักษณ์ของประเทศแทนซาเนีย
เทศบาลตำบลร่อนพิบูลย์

**เทศบาลตำบลร่อนพิบูลย์** เป็นเทศบาลตำบลแห่งหนึ่งในอำเภอร่อนพิบูลย์ จังหวัดนครศรีธรรมราช ตั้งอยู่ห่างจากเทศบาลนครนครศรีธรรมราชประมาณ 32 กิโลเมตร มีพื้นที่ 11.53 ตารางกิโลเมตร มีอาณาเขตครอบคลุมพื้นที่บางส่วนของตำบลร่อนพิบูลย์

## ประวัติ
ท้องถิ่นบางส่วนของตำบลร่อนพิบูลย์ได้รับการประกาศจัดตั้งเป็น "สุขาภิบาลร่อนพิบูลย์" เมื่อวันที่ 17 สิงหาคม พ.ศ. 2498 ต่อมาได้มีการเปลี่ยนแปลงขยายเขตสุขาภิบาลเมื่อ พ.ศ. 2508 และได้รับการยกฐานะเป็น "เทศบาลตำบลร่อนพิบูลย์" เมื่อวันที่ 25 พฤษภาคม พ.ศ. 2542

ปัจจุบันเทศบาลตำบลร่อนพิบูลย์ครอบคลุมพื้นที่ตำบลร่อนพิบูลย์บางส่วน เฉพาะบางส่วนของหมู่ที่ 1 บ้านหูด่าน, หมู่ที่ 5 บ้านห้วยรากไม้, หมู่ที่ 6 บ้านยางพอก, หมู่ที่ 7 บ้านเขาน้อย, หมู่ที่ 10 บ้านโคกยาง, หมู่ที่ 12 บ้านตลาดร่อนพิบูลย์, หมู่ที่ 13 บ้านศาลาขี้เหล็ก, หมู่ที่ 14 บ้านนาโพธิ์ และหมู่ที่ 15 บ้านทุ่งน้ำจาน

## ภูมิศาสตร์
เทศบาลตำบลร่อนพิบูลย์ ตั้งอยู่ทางทิศตะวันตกเฉียงใต้ของเทศบาลนครนครศรีธรรมราช ห่างไปประมาณ 32 กิโลเมตร ลักษณะภูมิประเทศเป็นเนินเขาและภูเขาเตี้ย ๆ กระจายอยู่ในพื้นที่ โดยเชื่อมต่อกับบริเวณเหมืองแร่เก่าในบริเวณภูเขา และมีพื้นที่ราบลุ่มบางส่วน มีพื้นที่ประมาณ 11.53 ตารางกิโลเมตร หรือประมาณ 7,206.25 ไร่ ลักษณะภูมิอากาศ แบ่งเป็น 2 ฤดู คือ ฤดูฝน เริ่มตั้งแต่เดือนพฤษภาคมถึงมกราคม ปริมาณน้ำฝนช่วงเดือนตุลาคมถึงมกราคมจะมีปริมาณน้ำฝนรวมร้อยละ 92 ของฝนตลอดปี อุณภูมิโดยเฉลี่ย 27–28 องศาเซลเซียส ตลอดปี ฤดูร้อน เริ่มจากเดือนกุมภาพันธ์ถึงเดือนเมษายน เป็นช่วงที่มรสุมตะวันออกเฉียงเหนืออ่อนกำลังประกอบกับมีกระแสลมพัดทางใต้ทำให้อุณภูมิสูงขึ้นและแห้งแล้งมากที่สุดในรอบปี

### อาณาเขต
* **ทิศเหนือ** ติดกับเขตองค์การบริหารส่วนตำบลร่อนพิบูลย์
* **ทิศตะวันออก** ติดกับตำบลควนชุม อำเภอร่อนพิบูลย์ 
* **ทิศใต้** ติดกับเขตองค์การบริหารส่วนตำบลร่อนพิบูลย์
* **ทิศตะวันตก** ติดกับอำเภอทุ่งสง

## ชุมชน
เทศบาลตำบลร่อนพิบูลย์ประกอบด้วยชุมชน 12 ชุมชน
* ชุมชนตลาดเกษตร	 
* ชุมชนบ้านป่าชมพู่
* ชุมชนบ้านวังไทร
* ชุมชนบ้านนาโพธิ์-หนองคูขัน
* ชุมชนบ้านตลาดใหม่
* ชุมชนวัดสุวรรณรังษี
* ชุมชนตลาดร่อนพิบูลย์
* ชุมชนบ้านตลาดใน-จานเรียว
* ชุมชนบ้านปรีชาทอง-นาลึก 
* ชุมชนวัดเทพนมเชือด 
* ชุมชนบ้านเขาน้อย
* ชุมชนบ้านโคกยาง

## สาธารณสุข
* โรงพยาบาลร่อนพิบูลย์ 

## สถานศึกษา
* โรงเรียนร่อนพิบูลย์
* โรงเรียนวัดพิศาลนฤมิต
* โรงเรียนวัดเทพนมเชือด
* โรงเรียนวัดเขาน้อย
* โรงเรียนชุมชนวัดสุวรรณรังษี
* โรงเรียนดรุณศึกษา
* โรงเรียนในเครือวีรศิลปิน
* ศูนย์บริการการศึกษานอกโรงเรียน อำเภอร่อนพิบูลย์
* ศูนย์พัฒนาเด็กเล็กเทศบาลตำบลร่อนพิบูลย์

## วัด
จำนวนวัดในเขตเทศบาลตำบลร่อนพิบูลย์ มีทั้งหมด 5 วัด คือ 
* วัดสุวรรณรังษี
* วัดเขาน้อย
* วัดเทพนมเชือด
* วัดพิศาลนฤมิต
* วัดจีบประดิษฐ์

## สถานที่สำคัญ
* รถไฟร่อนพิบูลย์ (เขาน้อย)
* สถานีตำรวจร่อนพิบูลย์

## อ้างอิง

## แหล่งข้อมูลอื่น
* 

ร่อนพิบูลย์
หมวดหมู่:อำเภอร่อนพิบูลย์
อเลฮานโดร

**อเลฮานโดร** () เป็นเพลงที่ 3 โดยศิลปินและนักแต่งเพลงชาวอเมริกัน เลดีกากา จากสตูดิโออัลบั้ม เดอะเฟมมอนสเตอร์ (2009) เขียนโดย เลดีกากา และ เรดวัน, และผลิตโดย เรดวัน ถูกปล่อยทั่วโลกวันที่ 20 เมษายน 2010

## รายชื่อเพลง
* **ดิจิทัลดาวน์โหลด**
# "Alejandro" – 4:34

* **The Remixes EP**
# "Alejandro" (Afrojack Remix) – 4:48
# "Alejandro" (Rusko's Papuseria Remix) – 3:53
# "Alejandro" (Dave Audé Remix) – 7:15
# "Alejandro" (Skrillex Remix) – 5:49
# "Alejandro" (Kim Fai Remix) – 7:20
# "Alejandro" (The Sound of Arrows Remix) – 3:57
# "Alejandro" (Bimbo Jones Remix) – 6:40
# "Alejandro" (Kleerup Remix) – 5:22

* **French CD Single**
# "Alejandro" (Radio Edit) – 3:58
# "Alejandro" (Dave Audé Radio Remix) – 3:51
# "Alejandro" (Bimbo Jones Radio Edit Remix) – 3:19

* **UK CD Single**
# "Alejandro" – 4:34
# "Alejandro" (Dave Audé Remix) – 7:15

* **UK 7" Vinyl**
# "Alejandro" – 4:34
# "Alejandro" (Bimbo Jones Remix) – 6:40

* **UK iTunes Bundle**
# "Alejandro" – 4:34
# "Alejandro" (Music Video) – 8:44

## ชาร์ต

### ชาร์ตประจำสัปดาห์

### ชาร์ตประจำเดือน

### ชาร์ตสิ้นปี

## การรับรอง

## ประวัติการจำหน่าย

## หมายเหตุ

## อ้างอิง

หมวดหมู่:เพลงในปี พ.ศ. 2552
หมวดหมู่:เพลงของเลดีกากา
หมวดหมู่:ซิงเกิลในปี พ.ศ. 2553
ท่าอากาศยานนานาชาติฟู้โกว๊ก

**ท่าอากาศยานนานาชาติฟู้โกว๊ก** () คือท่าอากาศยานที่อยู่ระหว่างการก่อสร้างบนเกาะฟู้โกว๊ก ในเขตจังหวัดเกียนซางทางภาคใต้ของประเทศเวียดนาม ครอบคลุมเนื้อที่ประมาณ 900 เฮกตาร์ ตั้งอยู่ห่างจากท่าอากาศยานฟู้โกว๊กที่เปิดใช้อยู่ในปัจจุบันประมาณ 10 กิโลเมตร ค่าใช้จ่ายในการก่อสร้างประมาณ 16.2 ล้านล้านด่ง (810 ล้านดอลลาร์สหรัฐ) มีกำหนดเปิดใช้ท่าอากาศยานนานาชาติแห่งนี้แทนท่าอากาศยานเดิมในช่วงปลายปี พ.ศ. 2555 โดยจะสามารถรองรับผู้โดยสารประมาณ 2.5 ล้านคนต่อปี และความจุสูงสุด 7 ล้านคนต่อปี และจะมีเที่ยวบินระหว่างประเทศบางส่วนไปยังสิงคโปร์และท่าอากาศยานสีหนุวิลล์ในกัมพูชา

รัฐบาลเวียดนามคาดว่าท่าอากาศยานแห่งนี้จะสามารถอำนวยความสะดวกแก่นักท่องเที่ยวต่างชาติที่ต้องการชื่นชมความงามของชายหาดบนเกาะฟู้โกว๊กได้เป็นอย่างดี

การก่อสร้างเสร็จสมบูรณ์แล้วและสนามบินนี้เริ่มดำเนินสนามบินเดิมที่ถูกแทนที่ 
## สายการบินและจุดหมายปลายทาง
### สายการบินระหว่างประเทศ

### สายการบินภายในประเทศ
## อ้างอิง

ฟู้โกว๊ก
หมวดหมู่:จังหวัดเกียนซาง
หมวดหมู่:เกาะฟู้โกว๊ก
ฟ
หมวดหมู่:จังหวัดอานซาง
กดเจ็บ

อาการ**กดเจ็บ** (tender, tenderness) เป็นอาการแสดงทางการแพทย์อย่างหนึ่ง หมายถึงเมื่อตรวจร่างกายแล้วพบว่าผู้ป่วยมีอาการเจ็บที่อวัยวะหนึ่ง ๆ เมื่อถูกกดหรือสัมผัส

## ดูเพิ่ม
* อาการกดปล่อยแล้วเจ็บ

หมวดหมู่:ความเจ็บปวด
กองทัพอากาศลิเบียเสรี

**กองทัพอากาศลิเบียเสรี** () เป็นกองทัพอากาศของสภาถ่ายโอนอำนาจแห่งชาติ กลุ่มของบุคลากรทหารแปรพักตร์และอากาศยานที่ถูกยึดได้ซึ่งภักดีต่อกำลังต่อต้านกัดดาฟี ในสงครามกลางเมืองลิเบีย พ.ศ. 2554

## ปฏิบัติการ
วันที่ 13 มีนาคม พ.ศ. 2554 อาลี อัตติยา นาวาอากาศเอกแห่งกองทัพอากาศลิเบียที่สนามบินทหารมาติกา ใกล้กับกรุงทริโปลี แปรพักตร์และเข้ากับการปฏิวัติ ซึ่งเป็นการอ้างถึงการมีบุคลากรกองทัพอากาศของกำลังต่อต้านกัดดาฟีเป็นครั้งแรก หลังจากนั้น เมื่อวันที่ 16 มีนาคม เครื่องบินขับไล่เจ็ตมิก-21 มากถึงสี่ลำลงจอดที่สนามบินเบงกาซีและเข้ากับฝ่ายกบฏ

กองทัพอากาศลิเบียปรากฏตัวเป็นครั้งแรกเมื่อวันที่ 15 มีนาคม โดยเปิดฉากโจมตีด้วยเครื่องบินมิก-23 และเฮลิคอปเตอร์ จมเรือรบฝ่ายนิยมกัดดาฟีลงได้สองลำนอกชายฝั่งตะวันออกใกล้กับแนวรบของยุทธการทางบกที่อัจดาบิยา ก่อนหน้านั้น อากาศยานเดียวกันยังทิ้งระเบิดรถถังฝ่ายรัฐบาลไม่ทราบจำนวนแน่นอนใกล้กับเบรกาและอัจดาบิยา

วันที่ 19 มีนาคม มิก-23ยูบี ถูกยิงตกระหว่างยุทธการเบงกาซีครั้งที่สอง รายงานสื่อในตอนแรกเป็นไปด้วยความสับสน กระทั่งโฆษกยืนยันว่าเครื่องบินลำดังกล่าวเป็นของฝ่ายกบฏ โฆษกฝ่ายนิยมกัดดาฟีว่า กบฏละเมิดเขตห้ามบินของสหประชาชาติ อย่างไรก็ตาม โฆษกฝ่ายกบฏอ้างว่าอากาศยานลำนั้นถูกยิงตกโดยกำลังนิยมกัดดาฟี ท้ายที่สุด บีบีซีนิวส์รายงานเมื่อวันที่ 20 มีนาคม ว่า อากาศยานกบฏดังกล่าวถูกยิงตกโดยฝ่ายเดียวกัน และนักบินเสียชีวิตเพราะดีดตัวออกจากเครื่องไม่ทัน

วันที่ 9 เมษายน เฮลิคอปเตอร์เอ็มไอ-25เดี่ยวของฝ่ายกบฏถูกพบว่าบินอยู่เหนืออัจดาบิยา อันเป็นการละเมิดเขตห้ามบินของสหประชาชาติ มีการอ้างว่าเครื่องบินดังกล่าวถูกยิงตกโดยฝ่ายรัฐบาล วันเดียวกัน เครื่องบินขับไล่มิก-23 ของฝ่ายกบฏถูกสกัดกั้นโดยอากาศยานนาโตและนำกลับสู่ฐาน

วันที่ 27 มิถุนายน พ.ศ. 2554 เครื่องบินมิก-21 สามลำของกองทัพอากาศลิเบียเสรี เป็นแบบสองที่นั่งหนึ่งลำ และที่นั่งเดี่ยวสองลำ ถูกถ่ายภาพได้เหนือสนามบินเบนินาในเบงกาซี ซึ่งอาจเป็นไปได้ว่าเป็นการฝึกซ้อมหรือภารกิจบินผ่าน แต่การบินดังกล่าวชัดเจนว่าละเมิดการบังคับใช้เขตห้ามบินของสหประชาชาติ เว้นเสียแต่ว่าได้รับความยินยอมก่อนหน้านั้นแล้ว

ในความขัดแย้งระยะต่อมา เมื่อสะเบียงถูกส่งลงไปยังพื้นที่ของลิเบียที่ถูกปิดล้อมโดยฝ่ายนิยมกัดดาฟี เครื่องบินเจ็ตขับไล่มิก 21 ภายใต้การควบคุมของฝ่าย ต่อต้านคุ้มครองเครื่องบินเสบียงจากการโจมตีของฝ่ายรัฐบาล โดยนาโตปรากฏว่าแสร้งทำเป็นไม่รู้ไม่เห็นการละเมิดเขตห้ามบินนี้

## อ้างอิง

หมวดหมู่:สงครามกลางเมืองลิเบีย พ.ศ. 2554
คู่มือท่องกาแลกซีฉบับนักโบก

***คู่มือท่องกาแลกซีฉบับนักโบก*** () เป็นเรื่องชุดแนววิทยาศาสตร์-ตลก สร้างสรรค์โดยดักลาส อดัมส์ แรกเริ่มเป็นละครวิทยุออกอากาศทางสถานีวิทยุ BBC Radio 4 ใน ค.ศ. 1978 และต่อมาได้รับการดัดแปลงเผยแพร่ในรูปแบบสื่ออื่นๆ เมื่อเวลาผ่านไปก็ค่อยๆ กลายเป็นปรากฏการณ์มัลติมีเดียระดับนานาชาติในที่สุด สื่ออื่นๆ เหล่านี้ได้แก่ละครเวที หนังสือนิยาย "ไตรภาค" จำนวนห้าเล่ม ตั้งแต่ ค.ศ. 1979 - 1992 และนิยายเล่มที่หกเขียนโดยอีออยน์ โคลเฟอร์ ในปี ค.ศ. 2009, เป็นละครชุดทางโทรทัศน์ปี ค.ศ. 1981, เป็นเกมคอมพิวเตอร์ปี ค.ศ. 1984, เป็นหนังสือการ์ตูนชุดสามเล่มจบเล่าเรื่องจากนิยายสามเล่มแรก ตีพิมพ์โดยสำนักพิมพ์ DC comics ตั้งแต่ ค.ศ. 1993-1996 นอกจากนี้ยังมีชุดผ้าขนหนูสองชุดผลิตโดย Beer-Davies ซึ่งผู้ติดตามบางคนถือว่าเป็นของต้นฉบับ และอื่นๆ อีกมาก

"คู่มือฯ" ตามชื่อเรื่อง เป็นคู่มือท่องเที่ยวรูปแบบอิเล็กทรอนิกส์ รวบรวมข้อมูลของจักรวาล ชื่อว่า *คู่มือท่องกาแลกซีฉบับนักโบก* และมีบทบาทมากในเรื่อง

คู่มือท่องกาแลกซีฉบับนักโบก
หมวดหมู่:นิยายชุด
หมวดหมู่:บันเทิงคดีแนววิทยาศาสตร์
พระครูสังวรสมณกิจ (ทิม อตฺตสนฺโต)

**หลวงปู่ทิม อตฺตสนฺโต** (10 มีนาคม พ.ศ. 2456 - 22 มีนาคม พ.ศ. 2552) ท่านเป็นอดีตเจ้าอาวาสวัดพระขาว อำเภอบางบาล จังหวัดพระนครศรีอยุธยา

## ประวัติ
**หลวงปู่ทิม อตฺตสนฺโต** ท่านเกิดเมื่อวันที่ 10 มีนาคม พ.ศ. 2456 ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว ปีฉลู ที่บ้าน เลขที่ - หมู่ที่ ๓ ตำบลพระขาว อำเภอบางบาล จังหวัดพระนครศรีอยุธยา เป็นบุตรคนที่ 5 ของ คุณพ่อพร้อม และ คุณแม่กิ่ม ชุ่มโชคดี ครั้งแรกเมื่อยังเป็นเด็ก ได้ศึกษาเล่าเรียนกับวัดพิกุล อ.บางบาล พ่อ-แม่ สมัยก่อนมักจะพาลูกหลานไปฝากให้พระตามวัดที่อยู่ใก้ลบ้านสอนอบรมบ่มนิสัยก่อน เพราะยังไม่มี ร.ร.อนุบาลเหมือนสมัยนี้ และต่อมาท่าน เข้าอายุเกณฑ์ทหาร หลวงปู่ท่านถูกเกณฑ์ไปเป็นทหารทันทีโดยไม่ต้อง คัดเลือกเลย เพราะหลวงปู่ท่านเป็นคนรูปร่างสูงใหญ่ ต่อมาท่านได้เข้าอุปสมบทครั้งที่ 1ในปี พ.ศ. 2478 เข้าสู่รัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ณ วัดพิกุล อำเภอบางบาล จังหวัดพระนครศรีอยุธยา บวชได้อยู่ 1 พรรษาก็ลาสิกขาบทในขณะที่บวช เพื่อมาช่วยบิดามารดาทำงานบ้าน และก็เข้ารับใช้ชาติครั้งที่ 3 ในสงครามโลกครั้งที่ 2 (พ.ศ. 2482 - 2488)

## เข้าสู่ร่มกาวสาวพักตร์
ก่อนที่ท่านจะเข้ารับการอุปสมบทเป็นครั้งที่ 2 ก็เกิดเหตุการณ์ประหลาดครั้งที่ 2เกิดขึ้นจนทำให้เบื่อหน่ายชีวิตมาก ท่านได้อุปสมบทครั้งที่ 2 เมื่อปี พ.ศ. 2491 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 โดยมีหลวงพ่อสังข์ วัดน้ำเต้า เป็นพระอุปัชฌาย์ ในระหว่างที่บวช ท่านก็ได้พบความไม่เที่ยงแท้ในชีวิตคือ
# อนิจจัง (ความไม่แน่นอนในสังขาร)
# ทุกข์ขัง (ความวุ่นวาย)
# อนัตตา (ความตาย ไม่มีตัวตน)
ในปี พ.ศ. 2527 ศิษยานุศิษย์ได้ขอให้หลวงปู่สร้างรูปเหมือน หน้าตัก 5 นิ้ว เนื้อทองเหลืองขัดมัน หลวงปู่มักจะสอนให้ทุก ๆ คนนับถือพระรัตนตรัย
ในปัจจุบัน หลวงปู่มีชื่อเสียงโด่งดัง **ขจรขจาย** ไปในทุกภาคของประเทศไทย ขณะชาวต่างชาติยังรู้จักชื่อเสียงของท่านอย่างดีเลย
## มรณภาพ (ละสังขาร)
หลังจากมีการฉลองอายุครบ 8 รอบ 96 ปีของท่านในวันที่ 10 มีนาคม ในวันที่ 22 มีนาคม พ.ศ. 2552 ท่านได้มรณภาพด้วยอาการสงบ ณ โรงพยาบาล จังหวัดนนทบุรี รวมสิริอายุได้ 96 ปี 61 พรรษา
## อ้างอิง
# ชีวประวัติหลวงปู่ทิม วัดพระขาว 
# ประวัติวัดพระขาว 

หมวดหมู่:บุคคลที่เกิดในปี พ.ศ. 2456
หมวดหมู่:บุคคลที่เสียชีวิตในปี พ.ศ. 2552
หมวดหมู่:ภิกษุจากจังหวัดพระนครศรีอยุธยา
หมวดหมู่:บุคคลจากอำเภอบางบาล
หมวดหมู่:ทหารในสงครามโลกครั้งที่สอง
หมวดหมู่:เจ้าอาวาส
พระครูพยุหานุศาสก์ (ชิต ชิตจิตฺโต)

## ประวัติ
**หลวงพ่อชิต ชิตจิตฺโต** ท่านเกิดเมื่อวันที่ 23 พฤษภาคม พ.ศ. 2442 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ณ บ้านน้ำทรง ตำบลน้ำทรง อำเภอพยุหะคีรี จังหวัดนครสวรรค์ อุปสมบทเมื่อวันที่ 8 มิถุนายน พ.ศ. 2462ในรัชสมัยของพระบาทสมเด็จพระมงกุฎเกล้าเจ้าอยู่หัว ณ วัดมหาธาตุยุวราชรังสฤษฏิ์  โดยมี สมเด็จพระวันรัต (ฑิฒ) เป็นผู้อุปัชฌาย์ หลังจากอุปสมบทท่านก็ได้ดำรงตำแหน่งมากมายจนในปี พ.ศ. 2477 ท่านเป็นพระครูสัญญาบัตรเจ้าอาวาสวัดราษฎร์ ที่ พระครูพยุหานุศาสก์ และจนในปี พ.ศ. 2477 ท่านได้รับตำแหน่งมากมายถึง 3 ตำแหน่งคือ
# เป็นเจ้าอาวาสวัดยางขาว รูปที่ ๒ อำเภอพยุหะคีรี
# ได้รับแต่งตั้งเป็นเจ้าคณะอำเภอพยุหะคีรี รูปที่ 4 สืบต่อจาก พระครูนิวาสธรรมขันธ์ (เดิม พุทธสโร)
# ได้รับแต่งตั้งเป็นพระอุปัชฌาย์
ในชั่วชีวิตของท่าน อุทิศตนให้แก่พระพุทธศาสนาจนท่านได้ถึงแก่มรณภาพเมื่อวันที่ 26 ธันวาคม พ.ศ. 2501 รวมอายุได้ 59 ปี
## อ้างอิง
* เจ้าคณะแขวงอำเภอพยุหคีรี

หมวดหมู่:ภิกษุชาวไทย
หมวดหมู่:บุคคลจากอำเภอพยุหะคีรี
หมวดหมู่:เจ้าอาวาส
หมวดหมู่:เจ้าคณะอำเภอ
หมวดหมู่:พระครูสัญญาบัตร
หมวดหมู่:ภิกษุจากจังหวัดนครสวรรค์
การแข่งขันออกแบบหุ่นยนต์ระหว่างประเทศ

**การแข่งขันออกแบบหุ่นยนต์ระหว่างประเทศ** () เป็นการแข่งขันหุ่นยนต์ที่เน้นการออกแบบหุ่นยนต์ให้สามารถแก้ปัญหาเฉพาะอย่างได้โดยใช้วัสดุและอุปกรณ์จำกัด เป็นการริเริ่มโดยสถาบันเทคโนโลยีแห่งโตเกียวและสถาบันเทคโนโลยีแมสซาชูเซตส์ การแข่งขันนี้จัดขึ้นครั้งแรกที่ประเทศญี่ปุ่นในปี ค.ศ. 1990 โดยโจทย์ที่ใช้ในการแข่งขันจะเปลี่ยนไปในแต่ละปี

ในปัจจุบันมีเยาวชนจากญี่ปุ่น เกาหลีใต้ บราซิล ฝรั่งเศส สหรัฐอเมริกา จีน สิงคโปร์ และไทย เข้าร่วมแข่งขัน โดยปรกติระยะเวลาเข้าแข่งประมาณ 2 สัปดาห์ ซึ่งในระหว่างนี้ ผู้เข้าแข่งขันจะได้รับจัดการอบรมเชิงปฏิบัติทางด้านเทคนิคและต้องการสร้างหุ่นยนต์ให้ได้ไม่เกิน 2 ตัว โดยใช้วัสดุที่ผู้จัดการแข่งขันจัดเตรียมไว้ให้อย่างจำกัด (ยกเว้นอุปกรณ์บางอย่าง เช่น น็อต กาว สี เป็นต้น) ผู้เข้าแข่งขันจากประเทศเดียวกันจะถูกแบ่งคละกันไปในเป็นทีมต่างๆ ซึ่งแต่ละทีมมีสีประจำทีม

สำหรับไทยเริ่มเข้าร่วมและเป็นเจ้าภาพในการจัดการแข่งขันเป็นครั้งแรก เมื่อปี ค.ศ. 2007 ซึ่งถือเป็นการเฉลิมฉลองในโอกาสครบรอบ 120 ปี ความสัมพันธ์ระหว่างไทยและญี่ปุ่นโดยความร่วมมือระหว่างจุฬาลงกรณ์มหาวิทยาลัย, ศูนย์เทคโนโลยีโลหะและวัสดุแห่งชาติ (เอ็มเทค), สถาบันเทคโนโลยีแห่งโตเกียว และมหาวิทยาลัยโตเกียวเด็งกิ (Tokyo Denki University) และผู้สนับสนุนหลัก คือ สำนักงานพัฒนาวิทยาศาสตร์และเทคโนโลยีแห่งชาติ, สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) และสมาคมวิชาการหุ่นยนต์ไทย โดยจัดการอบรมเชิงปฏิบัติการที่คณะวิศวกรรมศาสตร์ จุฬาลงกรณ์มหาวิทยาลัย และจัดการแข่งขันที่ศูนย์นิทรรศการและการประชุมไบเทค บางนา เมื่อวันที่ 18 สิงหาคม ค.ศ. 2007 ในงานสัปดาห์วิทยาศาสตร์แห่งชาติ โดยโจทย์ประจำปีนี้คือ มอบพวงมาลัยให้แม่  หลังจากการจัดครั้งแรกเป็นต้นมาประเทศไทยโดยภายใต้การสนับสนุนของ ศูนย์เทคโนโลยีโลหะและวัสดุแห่งชาติ และคณะวิศวกรรมศาสตร์ จุฬาลงกรณ์มหาวิทยาลัย จึงได้มีการจัดการแข่งขันการออกแบบหุ่นยนต์ในระดับประเทศขึ้นต่อมาทุกปี โดยใช้ชื่อว่า **Robot Design Contest: RDC** ทีมที่ชนะเลิศจะได้ไปแข่งขันต่อในระดับนานาชาติต่อไป โดยการแบ่งทีมและความยากของโจทย์และวัสดุจะใช้หลักการเดียวกับระดับนานาชาติ กล่าวคือ ผู้เข้าแข่งขันจากสถาบันเดียวกันจะถูกแบ่งคละกันไปในเป็นทีมต่างๆ ซึ่งแต่ละทีมมีสีประจำทีม โดยจัดการอบรมเชิงปฏิบัติการที่ คณะวิศวกรรมศาสตร์ จุฬาลงกรณ์มหาวิทยาลัย เป็นเวลา 2 สัปดาห์ และแข่งขันที่ศูนย์การค้าพันธุ์ทิพย์พลาซ่า

## รายชื่อการแข่งขันออกแบบหุ่นยนต์ระหว่างประเทศ

## ดูเพิ่ม
* หุ่นยนต์
* อาซิโม
* คิวริโอ
* วิทยาการหุ่นยนต์
* หุ่นยนต์ฮิวแมนนอยด์
* กฎ 3 ข้อของหุ่นยนต์
* โรโบคัพ
* เอบียูโรบอตคอนเทสต์
* ทฤษฎีระบบควบคุม
* เมคคาทรอนิกส์

## อ้างอิง

หมวดหมู่:การแข่งขันหุ่นยนต์
พระราชพิธีมหามงคลเฉลิมพระชนมพรรษา 6 รอบ

**พระราชพิธีมหามงคลเฉลิมพระชนมพรรษา 6 รอบ** เป็นงานเฉลิมพระเกียรติที่รัฐบาลจัดขึ้นเนื่องในโอกาสมหามงคลเฉลิมพระชนมพรรษาครบ 6 รอบ (72 พรรษา) ของพระมหากษัตริย์ พระอัครมเหสี และพระบรมวงศานุวงศ์ของไทย อาจหมายถึง (พระนามต่อท้ายในที่นี้หมายถึงพระนามในขณะจัดงานพระราชพิธีนั้น ๆ ขึ้น)

* พระราชพิธีมหามงคลเฉลิมพระชนมพรรษา 6 รอบ 10 กันยายน 2477 ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า
* พระราชพิธีมหามงคลเฉลิมพระชนมพรรษา 6 รอบ 20 ธันวาคม 2519 ของสมเด็จพระนางเจ้ารำไพพรรณี พระบรมราชินี
* พระราชพิธีมหามงคลเฉลิมพระชนมพรรษา 6 รอบ 5 ธันวาคม 2542 ของพระบาทสมเด็จพระมหาภูมิพลอดุลยเดชมหาราช บรมนาถบพิตร
* พระราชพิธีมหามงคลเฉลิมพระชนมพรรษา 6 รอบ 12 สิงหาคม 2547 ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (ขณะดำรงพระราชอิสริยยศ **สมเด็จพระนางเจ้าสิริกิติ์ พระบรมราชินีนาถ**)
* พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ของพระบาทสมเด็จพระวชิรเกล้าเจ้าอยู่หัว

นอกจากนี้ ยังมีการใช้คำว่า **พระราชพิธีฉลองพระชนมายุ 6 รอบ** เพื่อใช้เรียกงานเฉลิมพระเกียรติลักษณะเดียวกันของพระบรมวงศานุวงศ์พระองค์อื่น ๆ ดังนี้

* พระราชพิธีฉลองพระชนมายุ 6 รอบ 28 เมษายน 2478 ในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ (ไม่มีตราสัญลักษณ์และธงตราสัญลักษณ์เผยแพร่) (ขณะดำรงพระอิสริยยศ **สมเด็จพระเจ้าบรมวงศ์เธอ เจ้าฟ้ากรมพระนริศรานุวัดติวงศ์**)
* พระราชพิธีฉลองพระชนมายุ 6 รอบ 21 ตุลาคม 2515 ในสมเด็จพระศรีนครินทราบรมราชชนนี (ไม่มีตราสัญลักษณ์และธงตราสัญลักษณ์เผยแพร่)
* พระราชพิธีฉลองพระชนมายุ 6 รอบ 10 มิถุนายน 2517 ในสมเด็จพระนางเจ้าอินทรศักดิศจี พระวรราชชายา (ไม่มีตราสัญลักษณ์และธงตราสัญลักษณ์เผยแพร่)
* พระราชพิธีฉลองพระชนมายุ 6 รอบ 15 เมษายน 2520 ในพระนางเจ้าสุวัทนา พระวรราชเทวี (ไม่มีตราสัญลักษณ์และธงตราสัญลักษณ์เผยแพร่)
* พระราชพิธีฉลองพระชนมายุ 6 รอบ 6 พฤษภาคม 2538 ในสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี (ไม่มีตราสัญลักษณ์และธงตราสัญลักษณ์เผยแพร่) (ขณะดำรงพระอิสริยยศ **สมเด็จพระเจ้าพี่นางเธอ เจ้าฟ้ากัลยาณิวัฒนา**)
* พระราชพิธีฉลองพระชนมายุ 6 รอบ 24 พฤศจิกายน 2540 ในสมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา (ขณะดำรงพระอิสริยยศ **สมเด็จพระเจ้าภคินีเธอ เจ้าฟ้าเพชรัตนราชสุดา สิริโสภาพัณณวดี**)
* พระราชพิธีฉลองพระชนมายุ 6 รอบ 5 เมษายน 2566 ในทูลกระหม่อมหญิงอุบลรัตนราชกัญญา สิริวัฒนาพรรณวดี (ไม่มีตราสัญลักษณ์และธงตราสัญลักษณ์เผยแพร่)
* พระราชพิธีฉลองพระชนมายุ 6 รอบ 2 เมษายน 2570 ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
* พระราชพิธีฉลองพระชนมายุ 6 รอบ 4 กรกฎาคม 2572 ในสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี

## ดูเพิ่ม

* พระราชพิธีมหามงคลเฉลิมพระชนมพรรษา 3 รอบ
* พระราชพิธีมหามงคลเฉลิมพระชนมพรรษา 4 รอบ
* พระราชพิธีมหามงคลเฉลิมพระชนมพรรษา 5 รอบ
* พระราชพิธีมหามงคลเฉลิมพระชนมพรรษา 80 พรรษา
* พระราชพิธีมหามงคลเฉลิมพระชนมพรรษา 7 รอบ
* พระราชพิธีมหามงคลเฉลิมพระชนมพรรษา 90 พรรษา
* พระราชพิธีมหามงคลเฉลิมพระชนมพรรษา 8 รอบ